CELEX: 52019PC0033
Language: hr
Date: 2019-01-31
Title: Prijedlog ODLUKE VIJEĆA o stajalištu koje treba zauzeti, u ime Europske unije, u Zajedničkom odboru EGP-a o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u

EUROPSKA KOMISIJA
            Bruxelles, 31.1.2019.
            COM(2019) 33 final
            2019/0023(NLE)
            Prijedlog
            ODLUKE VIJEĆA
            o stajalištu koje treba zauzeti, u ime Europske unije,u Zajedničkom odboru EGP-a o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u
            (Tekst značajan za EGP)
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               
                  Nacrtom odluke Zajedničkog odbora EGP-a (priložen predloženoj odluci Vijeća) želi se izmijeniti Prilog IX. (Financijske usluge) i Prilog XIX. (Zaštita potrošača) Sporazumu o EGP-u kako bi se u njih uključila Direktiva 2014/17/EU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine.
               
            
            
               •Dosljednost s postojećim odredbama politike u određenom području
            
            
               
                  Priloženim nacrtom odluke Zajedničkog odbora proširuje se već postojeća politika EU-a na države EFTA-e koje su članice EGP-a (Norveška, Island i Lihtenštajn). 
               
            
            
               •Dosljednost u odnosu na druge politike Unije
            
            
               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog sporazuma, čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja. 
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Zakonodavstvo koje se treba uključiti u Sporazum o EGP-u temelji se na članku 114. Ugovora o funkcioniranju Europske unije.
            
            
               Člankom 1. stavkom 3. Uredbe Vijeća (EZ) br. 2894/94
                  1
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije. 
            
            
               Komisija u suradnji s Europskom službom za vanjsko djelovanje Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.
            
            
               •Supsidijarnost (za neisključivu nadležnost) 
            
            
               Prijedlog je u skladu s načelom supsidijarnosti iz sljedećeg razloga. 
            
            
               Cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije. 
            
            
               Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru, kojom se potvrđuje zauzeti pristup. 
            
            
               •Proporcionalnost
            
            
               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.
            
         
         
            
               •Odabir instrumenta
            
            
               U skladu s člankom 98. Sporazuma o EGP-u, odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u. 
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               Nije primjenjivo.
            
            
               4.UTJECAJ NA PRORAČUN
            
            
               Ne očekuje se da će uključivanje Direktive 2014/17/EU u Sporazum o EGP-u imati utjecaj na proračun.
            
            
               5.OSTALI DIJELOVI
            
            
               Glavne prilagodbe koje je zatražila EFTA 
            
            
               Obrazloženje i predloženo rješenje:
            
            
               Prilagodba članka 5. stavka 3. točke (b) – prilagodba (b)
            
            
               Zbog podjele ovlasti između Europskog nadzornog tijela za bankarstvo (EBA) i Nadzornog tijela EFTA-e uvedena je prilagodba kojom se Nadzorno tijelo EFTA-e uključuje u popis tijela s kojima nacionalna tijela moraju surađivati.
            
            
               Prilagodba članka 12. stavka 3. i članka 27. stavka 3. – prilagodba (c)
            
            
               U skladu s člankom 7. Sporazuma o EGP-u, samo su akti koji su uključeni u Sporazum o EGP-u obvezujući za države EFTA-e koje su članice EGP-a. Određene se obveze iz Direktive stoga mogu primjenjivati tek od datuma stupanja na snagu odluke Zajedničkog odbora kojom se Direktiva uključuje u Sporazum o EGP-u. Prilagodbom (c) osigurava se da relevantni datum početka primjene članka 12. stavka 3. i članka 27. stavka 3. bude datum stupanja Direktive na snagu u EGP-u. 
            
            
               Prilagodba članka 14. stavka 5. – prilagodba (d)
            
            
               U skladu s člankom 7. Sporazuma o EGP-u, samo su akti koji su uključeni u Sporazum o EGP-u obvezujući za države EFTA-e koje su članice EGP-a. Određene se obveze iz Direktive stoga mogu primjenjivati tek od datuma stupanja na snagu odluke Zajedničkog odbora kojom se Direktiva uključuje u Sporazum o EGP-u. Prilagodbom (d) osigurava se tumačenje da se, u kontekstu EGP-a, prijelazna razdoblja za postojeća nacionalna pravila koja su bila na snazi prije stupanja Direktive na snagu primjenjuju kad je riječ o stupanju Direktive na snagu u EGP-u. 
            
            
               Prilagodba članka 26. stavka 2. – prilagodba (e)
            
            
               Prema podacima porezne uprave Lihtenštajna ondje se svake godine provede samo 50–100 transakcija u vezi s nekretninama. Za pouzdane i bitne statističke rezultate o tržištu stambenih nekretnina kako su predviđeni člankom 26. stavkom 2. Direktive bilo bi potrebno mnogo više transakcija u vezi s nekretninama.
            
            
               U danoj situaciji statističko praćenje bilo bi u suprotnosti sa sljedećim načelima Kodeksa prakse europske statistike:
            
            
               •načelo 4: Statistička tijela predana su kvaliteti,
            
            
               •načelo 7: Dobra metodologija temelj je za kvalitetnu statistiku,
            
         
         
            
               •načelo 12: Europske statistike točno i pouzdano prikazuju stvarno stanje.
            
            
               Na temelju navedenog, prilagodbom (e) Lihtenštajn se izuzima iz obveze osiguravanja odgovarajućeg statističkog praćenja tržišta stambenih nekretnina na svojem državnom području u skladu s člankom 26. stavkom 2. Direktive. 
            
            
               Prilagodba članka 34. stavaka 2. i 4. te članka 37. – prilagodbe (f) i (g)
            
            
               U okviru sustava uspostavljenog točkom 31.g Priloga IX. Sporazumu o EGP-u nadležnost za donošenje odluka koje su obvezujuće unutar stupa EFTA-e na temelju članka 19. Uredbe o EBA-i ima Nadzorno tijelo EFTA-e, a većinu tehničkih vidova nadzora za pitanja koja se odnose na države EFTA-e provodit će EBA. EBA će imati nadležnost za neobvezujuće posredovanje u skladu s člankom 19. stavkom 2. Uredbe o EBA-i.
            
            
               Prilagodbama (f) i (g) razjašnjava se da bi upućivanja na ovlasti EBA-e na temelju članka 19. Uredbe o EBA-i u članku 34. stavcima 2. i 4., odnosno članku 37. Direktive, trebalo tumačiti kao upućivanja, ovisno o slučaju, na ovlasti Nadzornog tijela EFTA-e. 
            
            
               Prilagodba članka 43. – prilagodba (h)
            
            
               U skladu s člankom 7. Sporazuma o EGP-u, samo su akti koji su uključeni u Sporazum o EGP-u obvezujući za države EFTA-e koje su članice EGP-a. Određene se obveze iz Direktive stoga mogu primjenjivati tek od datuma stupanja na snagu odluke Zajedničkog odbora kojom se Direktiva uključuje u Sporazum o EGP-u. Prilagodbom (h) osigurava se tumačenje da se, u kontekstu EGP-a, prijelazna razdoblja iz članka 43. Direktive primjenjuju kad je riječ o stupanju Direktive na snagu u EGP-u. 
            
            
               2019/0023 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje treba zauzeti, u ime Europske unije,
                  u Zajedničkom odboru EGP-a o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u
            
            
               (Tekst značajan za EGP)
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
            
            
               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  2
               , a posebno njezin članak 1. stavak 3.,
            
            
               uzimajući u obzir prijedlog Europske komisije,
            
            
               budući da:
            
            
               (1)Sporazum o Europskom gospodarskom prostoru
                  3
                („Sporazum o EGP-u”) stupio je na snagu 1. siječnja 1994.
            
            
               (2)U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog IX. (Financijske usluge) i Prilog XIX. (Zaštita potrošača) Sporazumu o EGP-u.
            
            
               (3)Direktiva 2014/17/EU Europskog parlamenta i Vijeća
                  4
                treba se uključiti u Sporazum o EGP-u.
            
         
         
            
               (4)Prilog IX. (Financijske usluge) i Prilog XIX. (Zaštita potrošača) Sporazumu o EGP-u trebalo bi stoga na odgovarajući način izmijeniti. 
            
            
               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,
            
            
               DONIJELO JE OVU ODLUKU: 
            
            
               Članak 1.
            
            
               Stajalište koje treba zauzeti u ime Unije u Zajedničkom odboru EGP-a o predloženoj izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.
            
            
               Članak 2.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        SL L 305, 30.11.1994., str. 6.–8.
               
               
                  
                     (2)
                  
                        SL L 305, 30.11.1994., str. 6.
               
               
                  
                     (3)
                  
                        SL L 1, 3.1.1994., str. 3. 
               
               
                  
                     (4)
                  
                        Direktiva 2014/17/ЕU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br. 1093/2010 (SL L 60, 28.2.2014., str. 34.).
               
            
      
    ---documentbreak--- 
      
         
               EUROPSKA KOMISIJA
            Bruxelles, 31.1.2019.
            COM(2019) 33 final
            PRILOG
            
            Prijedlogu odluke Vijeća
            o stajalištu koje treba zauzeti, u ime Europske unije,u Zajedničkom odboru EGP-a o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u
            
               
         
         
            
               PRILOG 
            
            
               ODLUCI ZAJEDNIČKOG ODBORA EGP-a 
                  br. 
            
            
               оd 
            
            
               o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u
            
            
               ZAJEDNIČKI ODBOR EGP-a,
            
            
               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            
            
               budući da:
            
            
               (1)Direktiva 2014/17/ЕU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br. 1093/2010
                  1
               , kako je ispravljena u SL L 246, 23.9.2015., str. 11., treba se uključiti u Sporazum o EGP-u.
            
            
               (2)Priloge IX. i XIX. Sporazumu o EGP-u trebalo bi stoga na odgovarajući način izmijeniti,
            
            
               DONIO JE OVU ODLUKU:
            
            
               Članak 1.
            
            
               Prilog IX. Sporazumu o EGP-u mijenja se kako slijedi:
            
            
               1.U točki 31.g (Uredba (EU) br. 1093/2010 Europskog parlamenta i Vijeća) dodaje se sljedeća alineja:
            
            
               „—32014 L 0017: Direktivom 2014/17/EU Europskog parlamenta i Vijeća od 4. veljače 2014. (SL L 60, 28.2.2014., str. 34.), kako je ispravljena u SL L 246, 23.9.2015., str. 11.”
            
            
               2.Nakon točke 31.i (Uredba (EU) br. 1095/2010 Europskog parlamenta i Vijeća) umeće se sljedeća točka:
            
            
               „31.j32014 L 0017: Direktiva 2014/17/EU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br. 1093/2010 (SL L 60, 28.2.2014., str. 34.), kako je ispravljena u SL L 246, 23.9.2015., str. 11.
            
            
               Za potrebe ovog Sporazuma odredbe Direktive sadržavaju sljedeće prilagodbe:
            
            
               (a)Neovisno o odredbama Protokola 1 uz ovaj Sporazum i osim ako je drukčije predviđeno ovim Sporazumom, izrazi „države članice” i „nadležna tijela” uključuju, osim značenja iz Direktive, države EFTA-e, odnosno njihova nadležna tijela.
            
            
               (b)U članku 5. stavku 3. točki (b) nakon riječi „Europskim nadzornim tijelom (Europskim nadzornim tijelom za bankarstvo) (EBA)” umeću se riječi „ili, ovisno o slučaju, Nadzornim tijelom EFTA-e”.
            
         
         
            
               (c)U članku 12. stavku 3. i članku 27. stavku 3., kad je riječ o državama EFTA-e, riječi „20. ožujka 2014.” glase „datuma stupanja na snagu Odluke Zajedničkog odbora EGP-a br. …/… od … [ova Odluka]”.
            
            
               (d)U članku 14. stavku 5., kad je riječ o državama EFTA-e, riječi „20. ožujka 2014.” glase „datuma stupanja na snagu Odluke Zajedničkog odbora EGP-a br. …/… od … [ova Odluka]”, a riječi „do 21. ožujka 2019.” glase „pet godina nakon toga”.
            
            
               (e)U članku 26. stavku 2. dodaje se sljedeći podstavak:
            
            
               „Lihtenštajn se izuzima iz statističkog praćenja propisanog člankom 26. stavkom 2.”
            
            
               (f)U članku 34. stavku 2. petom podstavku i stavku 4. točki (b) riječi „EBA može djelovati” zamjenjuju se riječima „EBA ili, ovisno o slučaju, Nadzorno tijelo EFTA-e može djelovati”.
            
            
               (g)U članku 37. riječi „EBA može postupati u skladu s ovlastima koje su joj dodijeljene na temelju tog članka i svaka obvezujuća odluka EBA-e” zamjenjuju se riječima „EBA ili, ovisno o slučaju, Nadzorno tijelo EFTA-e može postupati u skladu s ovlastima koje su mu dodijeljene na temelju tog članka i svaka obvezujuća odluka EBA-e ili, ovisno o slučaju, Nadzornog tijela EFTA-e”.
            
            
               (h)U članku 43., kad je riječ o državama EFTA-e, riječi „21. ožujka 2016.” i „20. ožujka 2014.” glase „datuma stupanja na snagu Odluke Zajedničkog odbora EGP-a br. …/… od … [ova Odluka]”, a riječi „21. ožujka 2017.” glase „godine dana nakon stupanja na snagu Odluke Zajedničkog odbora EGP-a br. …/… od … [ova Odluka]”.”
            
            
               Članak 2.
            
            
               U točki 7.h (Direktiva 2008/48/EZ Europskog parlamenta i Vijeća) Priloga XIX. Sporazumu o EGP-u dodaje se sljedeća alineja:
            
            
               „—32014 L 0017: Direktivom 2014/17/EU Europskog parlamenta i Vijeća od 4. veljače 2014. (SL L 60, 28.2.2014., str. 34.), kako je ispravljena u SL L 246, 23.9.2015., str. 11.”
            
            
               Članak 3.
            
            
               Vjerodostojni su tekstovi Direktive 2014/17/EU, kako su ispravljeni u SL L 246, 23.9.2015., str. 11., na islandskom i norveškom jeziku koji se objavljuju u Dodatku o EGP-u Službenom listu Europske unije.
            
            
               Članak 4.
            
            
               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u*.
            
            
               
                  2Članak 5.
            
            
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
            
            
               Sastavljeno u Bruxellesu
            
            
               
                     Za Zajednički odbor EGP-a
               
               
                     Predsjednik
                     
                     
                     
                     Tajnici
                     Zajedničkog odbora EGP-a
                     
               
            
         
         
            
                  
                     (1)
                  
                        SL L 60, 28.2.2014., str. 34.
               
               
                  
                     (2)
                  *
                        [Ustavni zahtjevi nisu navedeni.] [Ustavni su zahtjevi navedeni.]